CELEX: 32020D1726
Language: ro
Date: 2020-09-14 00:00:00
Title: Decizia (PESC) 2020/1726 a Consiliului din 14 septembrie 2020 privind semnarea și încheierea, în numele Uniunii, a Acordului-cadru dintre Uniunea Europeană și Organizația Națiunilor Unite pentru acordarea de sprijin reciproc în contextul misiunilor și al operațiilor lor respective pe teren

19.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 389/1
               
            
         DECIZIA (PESC) 2020/1726 A CONSILIULUI
         din 14 septembrie 2020
         privind semnarea și încheierea, în numele Uniunii, a Acordului-cadru dintre Uniunea Europeană și Organizația Națiunilor Unite pentru acordarea de sprijin reciproc în contextul misiunilor și al operațiilor lor respective pe teren
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 37 coroborat cu articolul 218 alineatul (5) și articolul 218 alineatul (6) din Tratatul privind funcționarea Uniunii Europene,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 5 martie 2015, Consiliul a autorizat începerea negocierilor pentru încheierea unui acord-cadru privind cooperarea dintre Uniunea Europeană și Organizația Națiunilor Unite în contextul propriilor operații de gestionare a crizelor.
                  
               
                     (2)
                  
                  
                     A fost negociat un acord-cadru între Uniunea Europeană și Organizația Națiunilor Unite pentru acordarea de sprijin reciproc în contextul misiunilor și al operațiilor lor respective pe teren (denumit în continuare „acord-cadru”).
                  
               
                     (3)
                  
                  
                     Acordul-cadru ar trebui să fie aprobat în numele Uniunii,
                  
               ADOPTĂ PREZENTA DECIZIE:
         
            Articolul 1
            Se aprobă, în numele Uniunii, Acordul-cadru dintre Uniunea Europeană și Organizația Națiunilor Unite pentru acordarea de sprijin reciproc în contextul misiunilor și al operațiilor lor respective pe teren (1).
         
         
            Articolul 2
            Președintele Consiliului este autorizat să desemneze persoana împuternicită sau persoanele împuternicite să semneze acordul-cadru prin care Uniunea își asumă obligații.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 14 septembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  A se vedea pagina 2 din prezentul Jurnal Oficial.